2023 בארצות הברית

2023 בארצות הברית היא השנה בה תחגוג ארצות הברית 247 שנה מיום היווסדה.

אירועים בולטים 
 1 בינואר – ספרים, סרטים ויצירות אחרות שפורסמו בשנת 1927 נכנסו לרשות הציבור.
 3 בינואר – הקונגרס ה-118 של ארצות הברית התכנס לאחר בחירות האמצע ב-2022.
 21 בינואר – אירוע ירי המוני מתרחש בסטודיו לריקוד במונטריי פארק שבקליפורניה. 11 בני אדם נרצחו באירוע, ותשעה נוספים נפצעו. היורה מתאבד למחרת.

 2 בפברואר – תקרית הבלון הסיני: משרד ההגנה האמריקני מכריז כי בלון תצפית סיני, אשר לפי החשד משמש לריגול, אותר בשמי ארצות הברית.
 4 בפברואר – תקרית הבלון הסיני: הבלון הופל על ידי צבא ארצות הברית באמצעות טיל שנורה ממטוס F22, כאשר הגיע אל מעל לאוקיינוס האטלנטי בסמוך לחופי קרוליינה הדרומית.
 12 בפברואר – הסופרבול LVII התקיים באצטדיון סטייט פארם בגלנדייל, אריזונה.
 13 בפברואר – אירוע ירי המוני מבוצע באוניברסיטת מישיגן סטייט. שלושה סטודנטים נרצחו באירוע וחמישה נוספים נפצעו. היורה התאבד כאשר המשטרה הגיעה אליו.
 17 בפברואר – אירוע ירי המוני מתרחש בארקבוטלה שבמדינת מיסיסיפי. באירוע נרצחים שישה בני אדם ואדם נוסף נפצע. היורה נעצר בהמשך.
 21 בפברואר – התקיימו בחירות מיוחדות בווירג'יניה למילוי מקום פנוי במחוז הקונגרס הרביעי שלה עקב מותו של דונלד מקיצ'ן ב-28 בנובמבר 2022.
 מרץ – קריסת הבנקים בארצות הברית (2023)
 12 במרץ – התקיים טקס פרסי אוסקר ה-95.
 27 במרץ – באירוע ירי המוני בבית הספר קובנאנט בנאשוויל שבמדינת טנסי נרצחו שישה בני אדם.
 30 במרץ – חבר מושבעים גדול החליט על הגשת כתב אישום נגד דונלד טראמפ, בגין עברות הונאה על כך שהוא לכאורה שילם לכוכבת הפורנו סטורמי דניאלס כ-130 אלף דולר כדמי שתיקה. זאת צפויה להיות הפעם הראשונה בהיסטוריה של ארצות הברית בה יוגש כתב אישום נגד נשיא ארצות הברית לשעבר. טראמפ הועמד לדין בבית המשפט המחוזי במנהטן ב-4 באפריל.
 4 באפריל – הנשיא לשעבר דונלד טראמפ מודה בחפותו ב-34 האישומים בגין זיוף רישומים הקשורים לשערוריית סטורמי דניאלס.
 10 באפריל – חמישה בני אדם נרצחו ושמונה נוספים נפצעו באירוע ירי המוני בבנק בעיר לואיוויל שבמדינת קנטקי.
 13 באפריל – מושל פלורידה רון דה-סנטיס חותם על חוק האוסר לקיים את רוב ההפלות לאחר שישה שבועות של הריון.
 15 באפריל – ארבעה בני אדם נרצחו ו-32 נפצעו במהלך חגיגת יום הולדת בעיר דדיוויל שבמדינת אלבמה.
 28 באפריל – במהלך אירוע ירי המוני בעיר קליבלנד שבמדינת טקסס נרצחים חמישה בני אדם. היורה נתפס לאחר ארבעה ימים.
 2 במאי – החלה שביתת איגוד התסריטאים האמריקאי. בעקבות כך הופסקו ההפקות של מרבית הסרטים ותוכניות הטלוויזיה בארצות הברית.
 6 במאי – באירוע ירי המוני בטקסס נרצחו שמונה בני אדם.
 9 במאי – חבר מושבעים אזרחי פדרלי במנהטן מצא שהנשיא לשעבר דונלד טראמפ התעלל מינית והשמיץ את הסופרת א. ג'ין קרול במהלך שנת 1996, ובעקבות כך פסק שהוא ישלם לה פיצויים בסך 5 מיליון דולר.
 15 במאי – באירוע ירי בעיר פרמינגטון שבמדינת ניו מקסיקו נרצחו שלושה בני אדם. שישה נוספים נפצעו באירוע.
 16 במאי – בית המחוקקים של מדינת קרוליינה הצפונית חותם על חוק שאוסר לקיים את רוב ההפלות לאחר 12 שבועות, תוך ביטול הווטו של המושל רוי קופר.
 18 ביוני – טיטאן, צוללת אשר הופעלה על ידי חברת OceanGate , התפוצצה בדרכה לשרידי  האונייה הטרופה  טיטניק. כל חמשת האנשים שהיו על סיפון הצוללת, כולל המייסד והמנכ"ל של החברה סטוקסטון ראש, נהרגו באירוע.
 2 ביולי – אירועי ירי המוני מתרחש בעיר בולטימור במדינת מרילנד. באירוע נרצחו שני אנשים ונפצעו 28 נוספים.
 3 ביולי – אירוע ירי המוני מתרחש בעיר פילדלפיה שבמדינת פנסילבניה. באירוע נרצחו 5 בני אדם ונפצעו שני אנשים נוספים. החשוד נעצר מאוחר יותר באותו היום.

נפטרו 
(קטגוריה:אמריקאים שנפטרו ב-2023)

 3 בינואר – וולטר קנינגהם, טייס חיל הים של ארצות הברית, אסטרונאוט שהיה אסטרונאוט במשימת אפולו 7 ואיש עסקים (נולד ב-1932)
 6 בינואר – דיק סוויט, טניסאי יהודי-אמריקאי (נולד ב-1927)
 12 בינואר – ליסה מארי פרסלי, זמרת אמריקאית, בתו של זמר הרוק אלביס פרסלי (נולדה ב-1968)
 18 בינואר – דייוויד קרוסבי, זמר-יוצר רוק ופולק אמריקאי (נולד ב-1941)
 25 בינואר – סינדי ויליאמס,  שחקנית אמריקאית (נולדה ב-1947)
 8 בפברואר – ברט בכרך, פסנתרן ומלחין יהודי אמריקאי ממוצא גרמני (נולד ב-1928)
 15 בפברואר – פול ברג, ביוכימאי יהודי אמריקאי, חתן פרס נובל לכימיה (נולד ב-1926)
 15 בפברואר – ראקל ולש, שחקנית קולנוע וסמל מין אמריקאית (נולדה ב-1940)
 19 בפברואר – ריצ'רד בלזר, שחקן, סטנדאפיסט וסופר יהודי-אמריקאי (נולד ב-1944)
 26 בפברואר – בוב ריצ'רדס, אתלט אמריקאי (נולד ב-1926)
 2 במרץ – ויין שורטר, מלחין וסקסופוניסט ג'אז אמריקאי (נולד ב-1933)
 4 במרץ – פיל באט, פוליטיקאי אמריקאי מאיידהו, איש המפלגה הרפובליקנית (נולד ב-1927)
 6 במרץ – טראוטה לפרנץ, רופאה ואנתרופוסופית גרמנייה-אמריקאית (נולדה ב-1919)
 17 במרץ – לאנס רדיק, שחקן ומוזיקאי אמריקאי (נולד ב-1962)
 24 במרץ – גורדון מור, מייסד אינטל (נולד ב-1929)
 7 באפריל – בנג'מין פרנץ, משפטן אמריקאי-יהודי (נולד ב-1920)
 10 באפריל – אל ג'אפי, קריקטוריסט אמריקאי (נולד ב-1921)
 25 באפריל – הארי בלפונטה, שחקן ומוזיקאי אמריקאי (נולד ב-1927)
 27 באפריל – ג'רי ספרינגר, מנחה טלוויזיה, עורך דין, ראש עיר ופעיל חברתי אמריקאי (נולד ב-1944)
 15 במאי – רוברט לוקאס, כלכלן אמריקאי, חתן פרס נובל לכלכלה (נולד ב-1937)
 24 במאי – טינה טרנר, זמרת ושחקנית אמריקאית (נולדה ב-1939)
 5 ביוני – רוברט הנסן, איש FBI אמריקאי שריגל לטובת רוסיה (נולד ב-1944)
 5 ביוני – אסטרוד ז'ילברטו, זמרת ג'אז אמריקאית ממוצא ברזילאי (נולדה ב-1940)
 8 ביוני – פט רוברטסון, מראשי הימין הפונדמנטליסטי הנוצרי האמריקאי (נולד ב-1930)
 10 ביוני – טד קזינסקי, רוצח סדרתי, טרוריסט אמריקאי ואנרכו-פרימיטיביסט שפעל לבדו (נולד ב-1942)
 12 ביוני – טריט ויליאמס, זמר, שחקן קולנוע, טלוויזיה ותיאטרון אמריקאי (נולד ב-1951)
 13 ביוני – קורמאק מקארתי, סופר אמריקאי (נולד ב-1933)
 18 ביוני – סטוקטון ראש, איש עסקים ומהנדס אמריקא שהיה המייסד והמנכ"ל של חברת אושן גייט (נולד ב-1962)
 23 ביוני – פרדריק פורסט, שחקן קולנוע וטלוויזיה אמריקאי (נולד ב-1936)
 25 ביוני – ג'ון גודאינף, פיזיקאי אמריקאי בתחום פיזיקה של מצב מוצק, חתן פרס נובל לכימיה (נולד ב-1922)
 28 ביוני – לוול ויקר, פוליטיקאי אמריקאי ומושל קונטיקט ה-85 (נולד ב-1931)
 29 ביוני – אלן ארקין, שחקן, במאי וסופר אמריקאי יהודי (נולד ב-1934)
 16 ביולי – קווין מיטניק, יועץ לאבטחת מידע וסופר יהודי אמריקאי שהתפרסם כאחד מההאקרים המפורסמים בעולם (נולד ב-1963)
 21 ביולי – טוני בנט, זמר אמריקאי (נולד ב-1926)
 7 באוגוסט – ויליאם פרידקין, במאי קולנוע, מפיק ותסריטאי יהודי-אמריקאי (נולד ב-1935)
 8 באוגוסט – סיקסטו רודריגז, זמר-יוצר פולק אמריקאי (נולד ב-1942)
 17 באוגוסט – קרול בובקו, טייס ואסטרונאוט אמריקאי (נולד ב-1937)
 20 באוגוסט – דייוויד ג'ייקובס, תסריטאי ומפיק טלוויזיה יהודי-אמריקאי (נולד ב-1939)
 24 באוגוסט – אהרן שכטר, רב, ראש ישיבת רבנו חיים ברלין בברוקלין וחבר מועצת גדולי התורה בארצות הברית (נולד ב-1928)
 26 באוגוסט – בוב ברקר, מנחה טלוויזיה אמריקאי (נולד ב-1923)
 1 בספטמבר – ביל ריצ'רדסון, פוליטיקאי, מחבר ודיפלומט אמריקאי (נולד ב-1947)
 4 בספטמבר – סטיב הארוול, מוזיקאי אמריקאי שנודע בעיקר כסולן של להקת הרוק Smash Mouth (נולד ב-1967)
 4 בספטמבר – פריד מורד, רופא ופרמקולוג אמריקאי, חתן פרס נובל לפיזיולוגיה או לרפואה (נולד ב-1936)
 12 בספטמבר – ברנדון האנטר, כדורסלן אמריקאי (נולד ב-1980)
 16 בספטמבר – ויקטור פוקס, פרופסור באוניברסיטת סטנפורד, שנחשב לאחד מגדולי כלכלני הבריאות בעולם (נולד ב-1924)
 20 בספטמבר – דיק קלארק, פוליטיקאי אמריקאי (נולד ב-1928)
 28 באוקטובר – מת'יו פרי, שחקן וקומיקאי קנדי-אמריקאי אשר מוכר בעיקר בשל גילום הדמות צ'נדלר בינג בסיטקום "חברים" (נולד ב-1969)

קישורים חיצוניים

הערות שוליים 

שנות ה-2020 בארצות הברית